Szerb Köztársaság

Vajdaság Autonóm Tartomány

Zenta község

A község polgármestere

Szám: 217-30-1/2020-II

Kelt: 2020.11.24-én

Zenta

A katasztrófakockázatok csökkentéséről és a katasztrófavédelemről szóló törvény (a Szerb Köztársaság Hivatalos Közlönye, 87/2018. sz.) 41. szakaszának 4. bekezdése és 43. szakasza, a COVID-19 fertőző betegség megakadályozása és leküzdése intézkedéseiről szóló Kormányrendelet (a Szerb Köztársaság Hivatalos Közlönye, 66/2020., 94/2020., 100/2020., 109/2020., 111/2020., 120/2020., 122/2020., 126/2020., 138/2020. és 141/2020. sz.) alapján, Zenta község rendkívüli helyzetek községi törzskara a 2020. november 24-én tartott ülésén meghozta az alábbi

**MEGHAGYÁST**

**a 217-30/2020-II-es számú 2020.11.18-án kelt meghagyás módosításáról és kiegészítéséről**

**A 2020.11.18-án kelt 217-30/2020-II-es számú meghagyás 5. pontja megváltozik és a következőképpen hangzik:**

**„KORLÁTOZZUK** a vendéglátó létesítmények és, szerencsejátékokat szervező létesítmények munkaidejét, oly módon, hogy azok nem dolgozhatnak 18,00 órától a következő napon 06,00 óráig.

**KORLÁTOZZUK** a vendégek számát egy asztalnál 2 személyre.

Kivételesen, a 2. bekezdésben meghatározott korlátozás nem vonatkozik az azonos csládi háztartásban élő személyekre.

**KORLÁTOZZUK** a zajszintet 40 decibel alá, hogy elkerüljük a kiabálást és a hangos beszédet.

**ELRENDEJÜK** a vendégeknek a maszkok viselését, kivéve ha ételt vagy italt fogyasztanak, a helyiségek fokozott fertőtlenítését és takarítását, az asztalok, a széktámlák, valamint a bárpultok tisztítását és törlését, amelyek kézzel érintkezésbe kerülnek.

**KORLÁTOZZUK** a vendégek számát az alapterülettől függően vendégenként 4 m2-re.

A foglalkoztatottak kötelesek ellenőrizni ezen intézkedések végrehajtását.”

**A 2020.11.18-án kelt 217-30/2020-II-es számú meghagyás 6. pontjának 3. bekezdése megváltozik és a következőképpen hangzik:**

„A nyilvános művelődési-művészeti intézmények munkaidejét korlátozzuk, oly módon, hogy ezek a létesítmények nem dolgozhatnak 18.00 órától a következő napon 06.00 óráig.

**A 2020.11.18-án kelt 217-30/2020-II-es számú meghagyás II. fejezetét egy 3. ponttal kiegészítjük, mely a következőképpen hangzik:**

„3. **AJÁNLJUK** a szülőknek, hogy amennyiben lehetőségük van rá, ne küldjék gyermekeiket az óvodába 2020. december 4.-ig.

**ELRENDEJÜK a** „Снежана-Hofehérke”óvodának, hogy fokozottan ügyeljen a járvány elleni védekezési szabályokra és fokozottan alkalmazza azokat (kötelező maszkviselet, fokozott teremfertőtlenítés és takarítás, az asztalok, a széktámlák, egyéb felületek mekyek kézzel érintkeznek a fertőtlenítése).

Felhatalmazzuk Zenta község rendkívüli helyzetek községi törzskarának parancsnokát, hogy amennyiben szükséges, az illetékes szervekkel együtt dolgozzák ki az óvoda múködésének új munkarendjét.

**A 2020.11.18-án kelt 217-30/2020-II-es számú meghagyás II. fejezetét egy 4. ponttal kiegészítjük, mely a következőképpen hangzik:**

1. **„ AJÁNLJUK a munkáltatóknak Zenta község területén, hogy** tegyék lehetővé a munkák ellátását a munkáltató helyiségein kívül (távmunka otthonról) a súlyos krónikus betegeknek és a 60 évesnél idősebb személyeknek, amennyiben azt a munkafolyamatok engedik.”

A 2020.11.18-án kelt 217-30/2020-II-es számú meghagyás egyéb rendelkezései változatlanok maradnak.

A meghagyás a meghozatala napjával lép hatályba és közzé kell tenni Zenta Község Hivatalos Lapjában.

**Czegledi Rudolf, okl. építőmérnök s. k.**

**Zenta község rendkívüli helyzetek községi törzskarának a parancsnoka**